पाएं अपने शहर की ताज़ा ख़बरें और फ्री ई-पेपरडाउनलोड करें
नागपुर पुलिस ने स्कूटी से गांजा लेकर जा रहे दो नवयुवक को दर्रीटाेला गांव से गिरफ्तार किया है। पुलिस ने युवकाे के पास से 900 ग्राम गांजा जब्त किया है, जिसकी कीमत 10 हजार रुपए है। चिरमिरी हल्दीबाड़ी पंखा दफाई का 19 वर्षीय रामकरण विश्वकर्मा और बरबसपुर बाजारपारा का 24 वर्षीय महेश साहू स्कूटी क्रमांक सीजी 16 सीएल 9864 से गांजा लेकर जा रहे थे। आराेपी युवकाे को पकड़ने के लिए पुलिस ने घेराबंदी कर उन्हें दर्रीटोला में रोक लिया। चौकी प्रभारी सुबल सिंह ने बताया कि पूछताछ में युवकाें ने बताया कि वे गांजा लेकर चिरमिरी जा रहे थे।
युवकों को पकड़ने के लिए पुलिस टीम में मुमताज खान, रोशन एक्का, दुष्यंत पाटिल, उज्जैनी पुरी, सुनील रजक, मनोज, सैनिक संतोष सिंह व जय सिंह को रवाना किया था। गौरतलब है कि क्षेत्र में गांजे का अवैध कारोबार करने वाले लोग कम उम्र के लड़कों को उक्त धंधे में शामिल कर उनका जीवन बर्बाद कर रहे हैं। इसमें खासकर नवयुवक देखे रहे हैं, जिन्हें गांजा की लत लगाने के साथ उन्हें इस कारोबार में जोड़ा जा रहा है। इससे युवाओं के स्वास्थ्य पर तो प्रतिकूल असर पड़ ही रहा है, उनका भविष्य भी चौपट हो रहा है। हालांकि पुलिस अवैध कारोबार पर रोक लगाने कार्रवाई कर रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn